burgasdotpro/wikipedia huggingface dataset:
David Arquette

David James Arquette (* 8. september 1971, Winchester, Virgínia, USA) je americký herec, filmový režisér, producent, scenárista a profesionálny wrestler. Pochádza z hereckej rodiny Arquetteových.
Detstvo a mladosť.
Je najmladším dieťaťom Brendy Arquetteovej a Lewisa Arquetteho. Jeho starý otec z otcovej strany bol komik Cliff Arquette. Jeho súrodenci Rosanna, Richmond, Patricia a Alexis sú tiež hercami.
Kariéra.
Známym sa stal počas 90. rokov 20. storočia, keď si zahral v niekoľkých hollywoodskych filmoch. Pred tým stvárnil niekoľko televíznych rolí pre American Broadcasting Company.
V roku 1996 nastal prielom v jeho kariére, keď stvárnil úlohu Deweya Rileyho, v horore Vreskot. Objavil sa aj v nasledujúcich pokračovaniach v roku 1997, 2000, 2011 a tiež v roku 2020 potvrdil svoju účasť na piatom pokračovaní, ktorého premiéru bola začiatkom roku 2022. 
Zahral si tiež v snímke "See Spot Run" v roku 2001. V januári 2011 sa objavil po boku svojej sestry Patricie, v televíznom seriály "Medium". O rok neskôr (2012) stvárnil menšiu úlohu v seriály "Cougar Town", kde hlavnú úlohu v seriály stvárnila jeho vtedajšia manželka, Courteney Coxová.
V roku 2020 vznikol dokumentárny film s názvom "You Cannot Kill David Arquette", ktorý hovorí o ceste Arquetteho počas jeho wrestlingovej kariéry aj o tom, ako bol nenávideným mužom vo wrestlingu.
Súkromný život.
Od roku 1999 bol manželom herečky Courteney Coxovej, s ktorou sa spoznal v roku 1996, pri natáčaní filmu Vreskot. Majú spolu jednu dcéru, Coco, ktorá sa narodila v júni 2004. S Coxovou sa v roku 2012 rozviedli. Rozvod nadobudol právoplatnosť v máji 2013. Od roku 2011 sa stretával s Christinou McLartyovou a v novembri 2013 oznámili, že čakajú svoje prvé spoločné dieťa. McLartyová porodila syna v roku 2014 a v júli toho istého roku sa zasnúbili a v apríli 2015 mali svadbu. Arquetteovi a McLartyovej sa v roku 2017 narodil aj druhý syn.
Arquette sa 25. apríla 2000 stal WCW World Heavyweight šampiónom vo wrestlingovej spoločnosti World Championship Wrestling (WCW) a je tým jediným hercom, ktorý toto dokázal bez wrestlingových skúseností. Kvôli tomuto víťazstvo je medzi wrestlingovou komunitou veľmi kritizovaný a mnohí mu tým prisudzujú veľkú vinu na páde WCW a to aj napriek tomu, že titul držal iba 12 dní.
Rehor Uram Podtatranský

Rehor Uram Podtatranský alebo Gregor Uram Podtatranský, občianskym menom: Gregor Uram (pseudonymy: Mura, Podtatranský, Stráňan, Žalostín, Drahotín, Národovec, Wážsky; * 12. marec 1846, Mikulášsky Hušták)† 8. september 1924, Košice) bol slovenský národný buditeľ, učiteľ, redaktor, spisovateľ, básnik, prozaik, dramatik, publicista, folklórista, prekladateľ a organista.
Zo života.
Bol z veľmi chudobných pomerov. Mal päť súrodencov. Otec Ján Uram bol kožušnícky majster. Keď mal osem rokov otec zomrel. Posledné šieste dieťa sa narodilo krátko po smrti otca. Keď mal 13 rokov matka Terézia (rod. Antošková) si vypožičala od cirkvi 40 zlatých a vyprevadila ho na štúdium do Banskej Štiavnice. Na Evanjelickom lýceu v Banskej Štiavnici študoval medzi rokmi 1859 - 1867.
V roku 1868 študoval na lekárskej fakulte univerzity vo Viedni, ale štúdium nedokončil, kvôli nedostatku peňazí. V roku 1872 na učiteľskej prípravke v Kláštore pod Znievom zložil skúšky na učiteľa. Ako učiteľ pôsobil v Liptovskom Mikuláši od roku 1867. V roku 1912, keď mal 65 alebo 66 rokov tak bol penzionovaný. Od roku 1920 žil v Košiciach.
Ako redaktor pôsobil v Národných novinách, kde písal články, recenzie, preklady, prispieval aj svojou tvorbou - poéziou, prózou. Prispieval do časopisu Dom a škola. Prispieval do detských časopisov: Včelka, Priatelia dietok, Noviny malých a Zornička. Prispieval do časopisu Dětské květy, ktorý sa neskôr premenoval na Dětský máj. Jeho tvorba okrem časopisoch vychádzala aj v kalendároch. Autorsky sa podieľal na tvorbe učebníc, šlabikárov a čítaniek. Bol prekladateľom divadelných hier z maďarčiny, ktoré preložil pre divadelných ochotníkov. Medzi rokmi 1894 - 1896 prispieval do Slovenských pohľadov literárnohistorickými článkami v rubrike "Zemianski veršovníci slovenskí".
Od roku 1898 pôsobil ako tajomník vo vydavateľsko-kníhkupeckom účastinárskom spolku Tranoscius.
Zomrel vo veku 78 rokov, dňa 8. septembra 1924 v Košiciach, kde žil štyri roky.
Suchá dolina (Belianske Tatry)

Suchá dolina je zalesnená dolina, dlhá približne v Belianskych Tatrách.
Poloha.
Dolina vyúsťuje asi kilometer za Tatranskou Kotlinou vo výške a jej záver je vo výške . Z Faixovej vybiehajú dve ramená, ktoré oddeľujú Dolinu Drabina od Suchej doliny. Dolinu ohraničuje Faixová, ktorej hrebeň pokračuje cez Faixovo sedlo, Kozí chrbát na Skalnaté vráta a na Bujačí vrch. Z neho vybieha skalnatý hrebeň Margita, ktorý pokračuje k Malej Margite potom sa rameno stáča na západ cez Dlhý vrch a smeruje k ústiu doliny. Kuriu dolinku, ktorá je súčasťou Babej doliny, oddeľuje hrebeň, ktorý spadá z Bujačieho vrchu smerom na Margitu. Úsek hrebeňa Malej Margity oddeľuje Suchú dolinu od Čiernej doliny.
Jaskyne.
Na svahu Bujačieho vrchu sú dve jaskyne. Alabastrová jaskyňa, ktorá je prírodnou pamiatkou a pre turistov neprístupná a Ľadová pivnica.
Potoky.
Dolinou preteká Suchý potok. Pramení pod hrebeňom Margity.
Turistika.
Do doliny nevedú turistické chodníky.
Tatranská ulica (Banská Bystrica)

Tatranská ulica je ulica v Banskej Bystrici, v mestskej časti Sásová. Spája sa s ulicami Starohorská, Strážovská, Rudohorská a Pieninská. Nachádzajú sa tu 3 autobusové zastávky: Pod Bánošom, Starohorská - rázcestie (aj napriek svojmu názvu sa nachádza na Tatranskej ulici) a Tatranská, ku ktorým premávajú autobusy banskobystrickej MHD číslo 23,26,28. K zastávkam Tatranská a Starohorská - rázcestie premávajú navyše aj autobusy 20,80,90. Ulica nesie meno po pohorí Tatry.
Budovy, inštitúcie a miesta.
Okrem toho sa tu nachádzajú najmä panelové domy aj iné budovy (krčmy, piváreň, novinový stánok, parkovisko a rôzne drobné firmy).
Zoznam miest v Kazachstane

Toto je zoznam miest v Kazachstane.
Hrubými písmenami sú napísané hlavné mestá provincií
Kalória

Kalória (značka cal) je jednotka energie. Je definovaná ako energia, ktorú je potrebné dodať 1 gramu vody na zvýšenie jeho teploty o 1 °C z 14,5 °C na 15,5°C.. Názov pochádza z latinského slova "calor", ktoré v preklade znamená teplo.
Často sa používa aj jednotka kilokalória (značka kcal), ktorá bola vytvorená pomocou SI predpony kilo, označujúcej 1 000, čo znamená, že 1 kcal = 1 000 cal. Táto jednotka sa používa najmä na vyjadrovanie energetického obsahu jedál a nápojov aj keď v takomto prípade sa jej často hovorí iba kalória. Fyzikálne ju môžeme definovať ako energia, ktorú je potrebné dodať jednému kilogramu vody na zvýšenie jeho teploty o 1 °C.
Aj keď jednotka je odvodená pomocou jednotiek SI, samotná kalória sa za SI jednotku nepovažuje.
Na Zábave

Na Zábave je ulica v Banskej Bystrici v mestskej časti Sásová. Spája sa s ulicami Veterná a Sásovská Cesta. Taktiež sa z nej dá dostať na ulicu bez názvu, ktorou sa dá ďalej dostať na ulice Hlboká a Haškova. Okrem toho sa tu nachádza zadný vchod a príjazdová cesta do areálu základnej školy Ďumbierska 17.
Aurel Banga

Aurel Banga (iný zápis: Bangha; ; * 22. január 1879, Bratislava† 14. október 1914, Budapešť) bol uhorský právnik a úradník.
Pochádzal zo zemianskej rodiny advokáta Alberta Bangu a jeho manželky Adely, rod. Borčányovej. Vyštudoval gymnázium a Právnickú akadémiu v Bratislave a absolvoval štúdium na univerzite v Kluži, kde získal doktorát politických vied. Pôsobil ako pracovník riaditeľstva pôšt v Budapešti. Napísal knihu "A pozsonyi király akadémia jogászegelyző-egyesület tőrténete" (1900), venujúcu sa dejinám podporného spolku na Právnickej akadémii v Bratislave a tiež prispieval do odborných poštových a dopravných časopisov.
LEROS

LEROS je rad chemických raketových motorov vyrábaných firmou Nammo (Nordic Ammunition Company) v meste Westcott, Buckinghamshire, v Spojenom kráľovstve. Motory LEROS sa používajú ako primárne motory na zdvihnutie apogea obežnej dráhy telekomunikačných družíc, napríklad Lockheed Martin A2100 ako aj misie v hlbokom vesmíre, napríklad sonda Juno.
Rodina motorov pochádza z modelu LEROS 1, ktorý bol v 90. rokoch vyvinutý a kvalifikovaný Royal Ordnance. Spoločnosť British Aerospace začala podnikať v oblasti vesmírnych pohonov. Stala sa majiteľom americkej spoločnosti American Pacific Corporation, Moog (od roku 2012) a Nammo (2017). Motory LEROS sú vyrobené z nióbovej zliatiny, ktorá sa tradične používa pre raketové motory na kvapalné palivo, ako bol hlavný motor lunárneho modulu Apollo. Od roku 2011 bolo úspešne použitých viac ako 70 motorov série LEROS 1.
Použitie.
Motory LEROS boli použité na mnohých misiách NASA a iných kozmických agentúr:
Nezačlenené územia Spojených štátov

Nezačlenené územia Spojených štátov () je ostrovná oblasť Spojených štátov v ktorej Kongres Spojených štátov určil, že sa na ňu vzťahujú iba vybrané časti ústavy Spojených štátov. Tieto územia môžu byť organizované alebo neorganizované. Aby bolo možné považovať územie za organizované, musí Kongers Spojených štátov schváliť zákon (tzv. Organic Act) ktorý udeľuje jurisdikciu na území, aby mohol riadiť svoje vlastné záležitosti. Neorganizované územia nemajú formálny systém miestnej samosprávy a riadenie je zodpovednosťou krajiny, do ktorej patrí. Neorganizované územia zvyčajne nemajú žiadnu stálu populáciu. Každý kto sa narodí na nezačlenených územiach má občianstvo Spojených štátov s výnimkou Americkej Samoy.
Čierna dolina (Belianske Tatry)

Čierna dolina je dolina dlhá približne . Nachádza sa severne od Tatranskej Kotliny v Belianskych Tatrách.
Poloha.
Ústí vo výške na poľane Karolína, na ktorej stojí hájovňa. Susedí na juhu so Suchou dolinou. Zo začiatku smeruje na západ a potom sa miernym oblúkom stáča na severozápad. Dolina sa končí pod Malou Margitou. Hrebeň Dlhého vrchu ju ohraničuje od západu a chrbát Čierneho vrchu od juhozápadu. Oddeľuje Babiu dolinu od Čiernej doliny.
Potoky.
Dolinou preteká Čierny potok.
Turistika.
Do doliny nevedú turistické chodníky. Dolina je prísnou prírodnou rezerváciou TANAPu.
Thebades

Thebades ("Thebades") bol grécky sochár v 6. storočí pred Kr.
Sochár Thebades, syn "Kyrna" z Boiótie, tvoril zrejme hlavne v Aténach v poslednom desaťročí 6. storočia pred Kr. Známy je jeho menom signovaný mramorový podstavec v tvare iónskeho stĺpa zo sochy (zrejme bohyne Atény) objavený na aténskej Akropole:
- text v starogréčtine - "Hranaté zátvorky tohto značne poškodeného epigramu v metrickom verši (datovaného do rokov 510 – 500 pred Kr.) znamenajú doplnenie medzier (lacunae) a označujú písmená, ktoré sú nečitateľné alebo úplne stratené."
Metylhydrazín

Metylhydrazín, skratka MMH (z ) je derivát hydrazínu. Pri normálnych podmienkach je to číra prchavá kvapalina s charakteristickým zápachom organických amínov. Metylhydrazín je miešateľný s vodou, hydrazínom a alkoholmi, taktiež je rozpustný v uhľovodíkoch. Je vysoko toxický, pri kontakte s pokožkou alebo sliznicami pôsobí poleptanie. Po vstrebaní dráždi centrálny nervový systém, pôsobí kŕče, po požití dôjsť k hemolýze a poškodeniu pečene. Taktiež je považovaný za karcinogén. Prvá pomoc a liečba pri zasiahnutí MMH je rovnaká ako pri zasiahnutí hydrazínom.
Využitie.
Metylhydrazin sa používa ako palivo v raketových motoroch na kvapalné pohonné látky, alebo pri chemických syntézach. V raketových motoroch sa ho využíva ako jedna zo zložiek "bipropelantu" (dvojzložkové palivo), pričom sa využívajú jeho silné redukčné schopnosti. Druhá zložka paliva je volená tak, aby pri kontakte s MMH došlo k samovoľnému vznieteniu (tzv. hypergolické palivo). Prudko reaguje napríklad s fluórom, fluoridom chloritým, dimérom oxidu dusičitého a s kyselinou dusičnou, pričom posledné dve látky sú v kozmických aplikáciách používané najčastejšie. Výhodný je vysoký bod varu, ktorý umožňuje dlhodobé skladovanie. Na rozdiel od mnohých iných raketových palív nepotrebuje zložité nádrže, alebo kryogénne technológie.
Vďaka vyššie uvedeným vlastnostiam sa MMH využíva hlavne v menších raketových motoroch, ako sú OMS (Orbital Maneuvering System) raketoplánu Space Shuttle, alebo pohonné systémy kozmických sond a satelitov, ktorých misie trvajú niekoľko rokov. Metylhydrazin, podobne ako dimetylhydrazín (UDMH) sú oproti hydrazínu dostatočne stabilné. Môžu tak byť používané v motoroch s regeneratívnym chladením dýzy. MMH sa niekedy pridáva ako tretia zložka do zmesi Aerozin-50 (čo je zmes hydrazínu a UDMH).
Dimetylhydrazín

Dimetylhydrazín môže byť:
Devínska Kobyla (geomorfologická časť)

Devínska Kobyla je geomorfologická časť Devínskych Karpát v juhozápadnom výbežku Malých Karpát.
Polohopis.
Tvorí ju masív rovnomenného vrchu (), ktorý leží v západnej časti Bratislavy, medzi Dúbravkou, Devínom a Devínskou Novou Vsou. Južným smerom pokračujú Devínske Karpaty Devínskou bránou a východným smerom Bratislavským predhorím. Severným a západným smerom sa nachádza Borská nížina s podcelkami Podmalokarpatská zníženina a Novoveská plošina na severnom a Dolnomoravská niva na západnom okraji Devínskej Kobyly. 
Chránené územia.
Takmer celé územie patrí do Chránenej krajinnej oblasti Malé Karpaty a z maloplošných vzácnych území sa tu nachádza národná prírodná rezervácia Devínska Kobyla, prírodná rezervácia Štokeravská vápenka a okrajovo aj prírodná pamiatka Devínska hradná skala. Na západnom okraji leží významná paleontologická lokalita Sandberg, kde sa nachádzajú fosílie živočíchov a rastlín z treťohôr.
Turizmus.
Poloha na okraji Bratislavy a vzácne lokality sem lákajú množstvo návštevníkov. Sieť značených turistických chodníkov umožňuje jednoduchý prístup najmä k atraktívnym lokalitám, akou je Villa rustica, Sandberg či Devínsky hrad. Práve pri hrade začína červeno značená Cestou hrdinov SNP, v ktorej trase vedie aj Štefánikova magistrála, pokračujúca na Slavín.
Devínska Kobyla

Devínska Kobyla môže byť:
Adam Joseph Maida

Adam Joseph Maida (* 18. marec 1930, East Vandergrift, USA) je americký kardinál, emeritný arcibiskup Detroitu.
Životopis.
Obaja jeho rodičia mali poľský pôvod – otec sa narodil v Poľsku a matka bola dcérou poľských imigrantov. Jeho brat Thaddeus je tiež kňaz. Študoval filozofiu na Saint Vincent College a teológiu na univerzite v Baltimore. 26. mája 1956 bol vysvätený za kňaza, svätiteľom bol pittsburghský diecézny biskup John Dearden. Po vysviacke krátko pôsobil vo farskej pastorácií v diecéze Pittsburgh, následne bol svojim biskupom vyslaný na štúdiá do Ríma na Pápežskú lateránsku univerzitu. Získal licenciát z kanonického práva, ktorý si následne na univerzite v Duquesne doplnil o doktorát z civilného práva. Bol tiež prijatý do právnickej komory v štáte Pensylvánia. Ako právnik sa stal v roku 1968 prezidentom Americkej spoločnosti pre kanonické právo, vyučoval na univerzitách, bol právnikom v službách diecézy Pittsburgh a konferencie biskupov USA. Ako člen pápežskej komisie participoval na revízií Kódexu kánonického práva.
Biskup a kardinál.
V roku 1983 ho pápež Ján Pavol II. menoval za biskupa diecézy Green Bay. Biskupskú vysviacku mu dňa 25. januára 1984 udelil apoštolský delegát v USA, arcibiskup Pio Laghi, neskorší kardinál. Spolusvätiteľmi boli emeritný biskup diecézy Green Bay Aloysius John Wycislo a emeritný biskup diecézy Pittsburgh Vincent Martin Leonard. 28. apríla 1990 bol menovaný za detroitského arcibiskupa. Pápež ho menoval za kardinála s titulárnym kostolom Ss. Vitale, Valeria, Gervasio e Protasio 26. novembra 1994.
Zastupoval pápeža na 19. medzinárodnom mariánskom kongrese v Čenstochovej v roku 1996. 14. júla 2000 bol menovaný tiež za hlavného predstaviteľa Katolíckej cirkvi na Kajmaních ostrovoch. V roku 2005 sa ako volič zúčastnil konkláve, na ktorom bol zvolený pápež Benedikt XVI.. V roku 2005 požiadal v súlade s kanonickým právom o uvoľnenie z úradu, pápež mu však vyhovel až 5. januára 2009.
Hronská ulica (Banská Bystrica)

Hronská ulica je ulica v Banskej Bystrici v časti Šalková. Spája sa s ulicami Ponická a Šalkovská cesta. 
Ulica nesie meno po neďaleko tečúcej rieke Hron.
Mínium

Mínium je minerál kryštalizujúci v štvorcovej kryštálovej sústave.
Ide o prírodne vyskytujúcu sa formu oxidu olovnato-olovičitého (Pb3O4). Má svetlo až sýto červenú farbu, ale môže mať žlté až hnedé odtiene. Mínium je pomerne vzácny minerál a vyskytuje sa v ložiskách s inými minerálmi olova, kde vzniká oxidáciou týchto minerálov. Okrem toho môže taktiež vzniknúť pri banských požiaroch. Chemickou štruktúrou je podobný minerálom ako ceruzit, galenit, masikot a wulfenit.
Vyskytuje sa v malých množstvách v: V Nemecku v Hesensku, Bádensku-Württembersku, Eifeli, v obciach Badenweiler a Bleialf, Vyskytuje sa aj v Slovinsku, v Škótsku v obciach Leadhills a Lanarkshire, v USA sa vyskytuje v Arizone v okrese Maricopa County, v Idahu v okrese Alturas County. Pri požiari v bani vznikol napríklad v Austrálii v Novom Južnom Walese.
Taktiež sa zistilo, že bol použitý ako pigment na chráme Angkór Vat.
Michal Wiezik

Doc. Ing. Michal Wiezik, PhD. (* 14. jún 1979, Martin) je slovenský vedec, vysokoškolský pedagóg a ekológ. Pôsobí na Katedre aplikovanej ekológie na Fakulte ekológie a environmentalistiky Technickej univerzity vo Zvolene. V roku 2012 kandidoval z 21. miesta za hnutie Obyčajní ľudia a nezávislé osobnosti (OĽaNO) za poslanca Národnej rady SR, ale nebol zvolený. V roku 2019 bol zvolený za poslanca do Európskeho parlamentu za koalíciu Progresívne Slovensko a SPOLU – občianska demokracia.
Životopis.
Narodil sa v Martine, kde vyštudoval gymnázium Viliama Paulínyho Tótha. V roku 1997 začal študovať na Technickej univerzite vo Zvolene odbor ochrana prírody a ekológia krajiny na fakulte ekológie a environmentalistiky. Inžinierske štúdium skončil s červeným diplomom, v roku 2002 nastúpil na doktorandské štúdium pod vedením prof. Vološčuka a venoval sa problematike ekologickej stability lesa. Po úspešnom ukončení štúdia nastúpil na Fakultu ekológie a environmentalistiky Technickej univerzity vo Zvolene (FEE TUZVO) na pozíciu vedeckého pracovníka, neskôr odborného asistenta a od roku 2014 ako docent ekológie. Vedecky a pedagogicky sa špecializuje na oblasť ekológie krajiny, entomológiu a manažment chránených území. Osem rokov pôsobil na poste prodekana pre vedu.
Realizoval viacero vedeckých výskumov na FEE TUZVO, v spolupráci so Štátnou ochranou prírody Slovenskej republiky, ale aj v rámci procesu posudzovania vplyvov činností. Aktívne participoval na príprave vedeckých dokumentov a koncepcií v spolupráci s Ministerstvom životného prostredia SR, Úradom vlády SR a v rámci medzirezortných expertných skupín. V roku 2018 bol poverený splnomocnencom vlády pre najmenej rozvinuté regióny na vypracovanie stratégie pre ochranu lokality svetového prírodného dedičstva Karpatské bukové pralesy. V súčasnosti sa podieľa na príprave konceptu prírodného turizmu na Slovensku.
Začiatkom decembra 2021 prestúpil do Progresívneho Slovenska. Túto stranu považuje za „jediné hnutie na Slovensku, ktoré má šancu dôsledne obhajovať dôležitosť zelených tém.“ V Europarlamente zároveň prestúpil do frakcie Renew Europe. Spolu s ním prestúpili ďalší členovia SPOLU: Martin Pekár, Tamara Stohlová, Erik Kliment či Eva Kalkan.
Transeurópska energetická infraštruktúra.
Wiezik odmieta budovanie Transeurópskej energetickej infraštruktúry, tento projekt považuje za drahý a zdĺhavý. Riešením je podľa neho ukončiť používanie fosílnych zdrojov.
Július Bogner

Július Bogner (; * 20. máj 1876, Trnava† po 1940, Levice) bol slovenský veterinár.
Pochádzal z rodiny Ľudovíta Bognera a jeho manželky Henriety, rod. Bogschovej. Gymnaziálne štúdium absolvoval vo svojom rodisku, veterinárnu medicínu vyštudoval na vysokej škole veterinárnej v Budapešti, kde následne pôsobil ako asistent v bakteriologickom ústave. V Budapešti tiež pracoval na veterinárnom oddelení Ministerstva pôdohospodárstva Uhorského kráľovstva, neskôr pôsobil ako veterinár v Holíči, Leviciach, Šahách a v Banskej Štiavnici. Pravidelne prispieval do maďarských a nemeckých odborných časopisov. Po odchode do starobného dôchodku žil v Leviciach.
"É l e t l e í r á s    /: Curriculum vitae :/"
"         Alulírott Bogner Gyula, születtem Nagyszombaton 1876. május hó 20.-án. Feleségem szül. Kovács Aranka. Egy nagykorú fiam van."
"        A gimnázium elvégzése után állatorvosi diplomát a budapesti Állatorvosi Főiskolán 1899. évi április hó 28.-án 185/1899 sz. alatt nyertem."
"        Diplomám elnyerésekor az Állatorvosi Főiskolára a dr. Preiss Hugó vezetése alatt álló bakteriológiára kerültem, ahol mint második tanársegéd működtem."
        1900. évi január 1.-én a Földművelésügyi Minisztérium állategészségügyi főosztályába neveztettem ki, ahol kerek két évig működtem. Innen áthelyezést nyertem Nyitra vármegye holicsi járásába, ahol Holicson mint járási és Szakolcán mint városi m. kir. állatorvos működtem. Holicsról a Nógrád megyei füleki járásban fekvő Salgótarjánba helyeztettem át, ahol 1903.-tól 1904.-ig működtem. Salgótarjánból a Bars vármegye lévai járásában fekvő Lévára helyeztettem át, ahol mint járási és városi m. kir. állatorvos 1904. évi június 1.-től 1914. évi július 1.-ig, vagyis kereken 10 évig működtem. A Földművelésügyi Miniszter ekkor m. kir. főállatorvossá kinevezett s a Hont vármegyében fekvő Ipolyságra és Selmecz-Bélabánya thjfv. városba törvényhatósági m. kir. állatorvossá helyezett át, ahol az első világháború alatt a megyei ún. másodfokú hatóságnál működtem 1914. július 1.-től egészen 1918. október 28.-ig, illetve 1920. október 1.-ig.
"        Közben óriási megfeszített munkálat mellett hadi szolgálatra bevonult négy járási m. kir. állatorvost is helyettesítettem, miért is a magyar állam ezen szolgálati érdemeim elismeréséül soronkívül állategészségügyi főfelügyelővé nevezett ki. 1920. évi október 1.-én aztán Lévára költöztem, ahol mint magán-állatorvos működtem 1947.-ig. Megszokott életmódomból 1947.-ben az akkori csehszlovák rendelkezések kizökkentettek s feleségemmel együtt Nyíregyházára telepítettek át, ahol azóta is Vöröshadsereg út. 5. sz. alatt lakom."
"        Nyíregyháza, 1952. évi november hó."
Elhunyt 1961.07.11. Nyíregyházán.
Lysón (sochár)

Lysón ("Lysón") bol starogrécky sochár.
Lysón, grécky sochár neznámeho pôvodu a neznámej doby (zrejme z helenizmu), bol podľa gréckeho cestovateľa Pausania autorom sochy "Démos", ktorá sa nachádzala v aténskej radnici (βουλή - búlé, štátnej rady päťsto občanov, radcov - búleutai): „"... a v neveľkej vzdialenosti je radnica takzvaných päťsto, ktorí sú po celý rok radcami Aténčanov. V budove je drevená socha Dia Radcu (Búlaios), Apolóna, práca Peisia, a Démos (Ľud), výtvor Lysónov."“ Rímsky spisovateľ Plínius uvádza, že Lysón zhotovoval bronzové sochy atlétov, bojovníkov, lovcov a obetníkov.
V knihe "Gnomologium Vaticanum", v gréckej stredovekej zbierke gnóm (múdrych výrokov, v knihe, ktorá sa napodiv zdá byť relatívne spoľahlivým prameňom), sa socha Démosu pripisuje sochárovi Lysippovi zo Sikyónu.
Peisias

Peisias ("Peisias") môže byť:
Dagon

Dagon môže byť:
Hytale

Hytale je pripravovaná videohra vyvíjaná firmou Hypixel Studios.
História.
Poväčšina vývojárov pracovali predtým pre Minecraft server Hypixel. Myšlienka pre Hytale vznikla v dôsledku zmien EULA, ktoré uskutočnil Mojang v roku 2014, ktorá zakázala používať mikrotransakcie na serveroch, čím Hypixel prišiel o veľkú časť zisku. Preto sa o rok neskôr sa začal vývoj hry Hytale a 9. decembra 2018 bol predstavený trailer, ktorý bol vytvorený odddelenou skupinou Hypixel Studio. Za mesiac si ich trailer na YouTube pozrelo 30 miliónov ľudí a aktuálne má vyše 50 miliónov. 
Hranie hry.
Pohľad na hru.
Hra je veľmi podobná hre Minecraft, ale nachádzajú sa tam aj veci navyše. Bude sa môcť hrať aj v režime jedného hráča (singleplayer), aj v režime viacerých hráčov (multiplayer). Bude podporované módovanie priamo v hre.
V hre sa bude nachádzať až 6 svetov.
Generácia sveta.
Hra obsahuje 4 veľké skupiny ekosystémov (biómov), nazývané zónami. V každej zóne sa nachádzajú menšie ekosystémy.
Hra taktiež generuje malé štruktúry, kde sa dajú získať silné meče, očarované knižky, alebo aj iná užitočná korisť.
Pavol Biroš (huslista)

Pavol Biroš (* 12. marec 1906, Bytča† 10. apríl 1927, Bratislava) bol slovenský huslista.
Pochádzal z rodiny krajčíra Štefana Biroša (18661941) a jeho manželky Jozefíny, rod. Smolkovej (18681953) ako jedno z ich siedmich detí. V rokoch 19251927 hral na verejných koncertoch v Bratislave, Martine, Bytči, Liptovskom Svätom Mikuláši, Modre, Šamoríne a v Skalici. Jeho repertoár tvorili skladby Niccola Paganiniho, Wolfganga Amadea Mozarta, Ludwiga van Beethovena, Mikuláša Schneidera-Trnavského a iných. Od roku 1926 študoval na Hudobnej a dramatickej akadémii v Bratislave. 10. apríla 1927 "„spáchal samovraždu z biedy“".
Pavol Biroš

Pavol Biroš môže byť:
Peisias (sochár)

Peisias ("Peisias") bol starogrécky sochár.
Peisias, grécky sochár neznámeho pôvodu a neznámej doby (zrejme zo 4. stor. pred Kr., lebo v Aténach sa nový Bouleutérion začal stavať až na konci 5. stor. pred Kr.), bol podľa gréckeho cestovateľa Pausania autorom sochy boha Apolóna, ktorá sa nachádzala v aténskej radnici (βουλευτήριον - Bouleutérion, štátna rada päťsto občanov, radcov - búleutai): „"... a v neveľkej vzdialenosti je radnica takzvaných päťsto, ktorí sú po celý rok radcami Aténčanov. V budove je drevená socha Dia Radcu (Búlaios), Apolóna, práca Peisia, a Démos (Ľud), výtvor Lysónov."“
HD 106906

 HD 106906 je hviezda, pri ktorej bola objavená extrasolárna planéta HD 106906 b a veľký protoplanetárny disk. Hviezda je od centra Galaxie vzdialená 23 995,84 ly.
Jozef Brieška

Jozef Brieška (* 26. apríl 1891, Tekovské Nemce† 24. jún 1964, Tekovské Nemce) bol slovenský roľník a politik, účastník Slovenského národného povstania (SNP).
Život.
Narodil sa ako jedno z troch detí v rodine roľníka Imricha Briešku a jeho manželky Marty, rod. Uličnej. Po absolvovaní ľudovej školy pracoval ako stavebný robotník v Budapešti, po roku 1918 bol roľníkom v rodnej obci. Stal sa členom Republikánskej strany poľnohospodárskeho a maloroľníckeho ľudu (tzv. Agrárnej strany), v ktorej pôsobil ako člen okresného výboru (19281938).
Zapojil sa do domáceho odboja a po vypuknutí SNP pôsobil ako poslanec Revolučného okresného národného výboru v Zlatých Moravciach, člen Demokratickej strany. Po oslobodení pôsobil na lokálnej úrovni ako predseda Miestneho národného výboru v Tekovských Nemciach a na celoštátnej úrovni ako poslanec Ústavodarného národného zhromaždenia.
Za dráhou

Za dráhou môže byť:
Za drahou

Za drahou môže byť:
Ignác Bross

Ignác Bross (* 1809† 30. september 1857, Jasov) bol uhorský skladateľ cirkevnej hudby a regenschori (vedúci cirkevného chóru).
Okolo roku 1851 pôsobil v Rožňave a v rokoch 18531857 v Jasove, kde zhotovil viacero hudobnín – napr. árie v F dur "O Deus ego amo te" a dvoch, nedochovaných ofertórií v G a A dur.
Buleutérion

Buleutérion alebo bouleutérion ("bouleutérion") bola starogrécka radnica, najčastejšie umiestnená v bezprostrednej blízkosti agory.
Rada starogréckeho mesta (bulé) sa zvyčajne schádzala v buleutériu (v budove pre zasadanie rady). Buleutérion bola najčastejšie jednoduchá obdĺžniková (i štvorcová) budova. Mala jednu sieň či sálu, kde prebiehali diskusie rady, s radmi sedadiel rozmiestnenými pozdĺž troch stien. Vo väčších budovách sa vo vnútri zrejme nachádzali tiež stĺpy, ktoré podopierali strechu. Staršie budovy boli pravdepodobne jednoduché, bez zvláštnych architektonických prvkov, a mali drevené sedadlá. Po druhom perzskom vpáde do Grécka (480 pred Kr.) sa v Aténach nový bouleutérion začal stavať na konci 5. stor. pred Kr. Postavili ho na južnej strane agory pre radu s 500 členmi (pôvodne bola štyristočlenná), po 50 osôb zvolených v desiatich fýlach (démoch). Miestnosť mala zo začiatku drevené sedadlá, ktoré neskôr vymenili za mramorové, umiestnené do polkruhu a možno už na konci 4. stor. pred Kr. k nej pribudla i predsieň. 
Niekoľko objavených buleutérionov z konca 3. a 2. storočia pred Kr. malo tiež predsiene. Buleutérion v Miléte z 2. stor. pred Kr. bol krajšie umelecky vyzdobený a mal viac ako 1200 miest na sedenie. Bola to veľká obdĺžniková sála s predsieňou. Z jednej strany boli rady sedadiel usporiadané do polkruhu a za nimi boli v dvoch rohoch schodiská. Strechu podopierali stĺpy či drevené koly.
Luke Perry

Coy Luther „Luke“ Perry III (* 11. október 1966 Mansfield, Ohio, USA – † 4. marec 2019, Burbank, Kalifornia) bol americký herec ktorý sa preslávil najmä rolou Dylana v seriáli "Beverly Hills 90210".
Životopis.
Narodil sa v meste Mansfield v Ohiu a bol druhý najstarší z troch detí. Jeho rodičia sa rozviedli v roku 1972 a jeho mama, s ktorou žil, sa neskôr znovu vydala. Jeho biologický otec zomrel v roku 1980 na infarkt.
Kariéra.
Krátko po skončení strednej školy sa presťahoval do Los Angeles, aby sa mohol venovať herectvu. Pracoval v rôznych zamestnaniach, aby mohol splácať byt. V roku 1989 mal záujem o úlohu Stevea v seriáli "Beverly Hills 90210", ale nakoniec dostal úlohu Dylana. Postupom času sa stal nesmierne obľúbeným hercom najmä u teenagerov. Počas natáčania seriálu "Beverly Hills 90210" hral tiež vo filmoch ako "Buffy the Vampire Slayer" (1992) či "8 seconds" (1994).
Napriek obrovskej popularite sa rozhodol v roku 1995 opustiť seriál "Beverly Hills 90210" a objavil sa v niekoľkých nezávislých filmoch ako napríklad "Piaty element", kde hral po boku Milly Jovovich či Brucea Willisa. V roku 1998 si zahral niekoľko menších úloh znovu v seriáli "Beverly Hills 90210", kde hral až do poslednej epizódy v roku 2000.
Neskôr sa začal podieľať na televíznych seriáloch, venoval sa aj dabingu, ako napríklad v seriáli "Simpsonovci" alebo "Griffinovci".
Od roku 2017 pôsobil v seriáli "Riverdale".
Úmrtie.
Dňa 27. februára 2019 utrpel masívnu mozgovú príhodu vo svojom dome v Sherman Oaks, v Los Angeles. Bol prevezený do nemocnice na pozorovanie, kde utrpel znovu mozgovú príhodu a jeho rodina sa rozhodla ho odpojiť od prístrojov, ktoré ho držali pri živote. Bol zasnúbený s terapeutkou Wendy Madison Bauer.
Markéta Davidová

Ing. Markéta Davidová (* 3. január 1997, Jablonec nad Nisou, Česko) je česká biatlonistka. Česko reprezentovala na Zimných olympijských hrách v roku 2018 v juhokórejskom Pchjongčchangu. V sezóne 2018/2019 sa začala pravidelne zúčastňovať pretekov Svetového pohára a v roku 2019 sa prvýkrát zúčastnila aj majstrovstiev sveta.
V pretekoch Svetového pohára dokázala v sezóne 2018/2019 nečakane vyhrať šprint v talianskej Anterselve, dvakrát sa umiestnila na druhom mieste a rovnako dvakrát dokončila preteky tretia.
Medzi jej doterajšie najväčšie úspechy patria aj výsledky z juniorských majstrovstiev sveta - zlatá medaila zo stíhacích pretekov, ktorú získala na majstrovstvách sveta juniorov v estónskej Otepää v sezóne 2017/2018 a strieborné medaily zo šprintu tamtiež a z pretekov štafiet v rumunskej Cheile Grădiştei v sezóne 2015/2016. V Rumunsku dosiahla v tej sezóne aj na tretie miesto v individuálnych pretekoch.
Študovala odbor "Zoorehabilitácia a asistenčné aktivity so zvieratam"i na Fakulte agrobiológie, potravinových a prírodných zdrojov Českej poľnohospodárskej univerzity v Prahe. Bakalársku prácu písala na tému "Kineziotejping ako metóda vo fyzioterapii koní", prácu v roku 2019 úspešne obhájila a získala titul bakalár. Práca bola systémom "Theses.cz" vyhodnotená ako originálna. V roku 2021 ukončila štúdium na Českej poľnohospodárskej univerzite s titulom inžinier. Diplomovú prácu písala na tému "Vplyv ivermektínu na kvalitu ejakulátu ošípaných pri plemene Duroc."
Výsledky.
Olympijské hry a majstrovstvá sveta.
"Poznámka: Výsledky z majstrovstiev sveta sa započítavajú do celkového hodnotenia svetového pohára, výsledky z olympijských hier sa v minulosti započítavali, od olympijských hier v Soči 2014 sa nezapočítavajú."
Juniorské majstrovstvá sveta.
"Všetky výsledky sú brané z Medzinárodnej biatlonovej únie."
Svetový pohár.
Sezóna 2016/17.
"Všetky výsledky sú brané z Medzinárodnej biatlonovej únie."
Sezóna 2017/18.
"Všetky výsledky sú brané z Medzinárodnej biatlonovej únie."
Sezóna 2018/19.
"Všetky výsledky sú brané z Medzinárodnej biatlonovej únie."
Sezóna 2019/2020.
"Všetky výsledky sú brané z oficiálnej stránky Medzinárodnej biatlonovej únie."
Propylénglykol

Propylénglykol alebo propándiol je dvojsýtny alkohol (diol). Vyskytuje sa v 4 izoméroch:
Ivanka Trumpová

Ivana Marie „Ivanka“ Trumpová (* 30. október 1981, New York, New York, USA) je americká podnikateľka, modelka a politická predstaviteľka.
Svojmu otcovi Donaldovi Trumpovi pomáhala pri jeho kampani v rámci prezidentských volieb v roku 2016. Bola tiež členkou 16 členného tímu pripravujúceho administratívu prezidentstva Donalda Trumpa.
Vzdelanie a rodinný život.
Je jedinou dcérou amerického prezidenta Donalda Trumpa a jeho prvej manželky, českej modelky Ivany Trumpovej. Absolvovala podnikateľskú školu Wharton School na Pensylvánskej univerzite, kde získala titul bakalárky ekonómie. Jej manželom sa 25. októbra 2009 stal majiteľ týždenníku The New York Observer, Jared Kushner, kvôli ktorému konvertovala na judaizmus. Dňa 27. marca 2016 sa im narodil už tretí potomok, syn Theodor Ted James.
Plynule hovorí po anglicky a francúzsky, z češtiny, rodného jazyka jej matky, však na rozdiel od svojho brata Donalda ovláda iba základy.
Kariéra.
S bratmi Donaldom Trumpom mladším a Ericom Trumpom pôsobí na pozícií výkonnej viceprezidentky spoločnosti Trump Organization, ktorú vybudoval jej otec. Pri natáčaní televíznej show "The Apprentice" účinkovala ako arbiter a dohliadala nad prácou a výsledkami súťažiacich a jej tímu. Pôsobila tiež pri organizácií otcovej volebnej kampane v rámci jeho kandidatúry v prezidentských voľbách v roku 2016. Profiluje sa ako zástankyňa práv žien. Má svoju vlastnú značku oblečenia a doplnkov. Koncom júla 2018 sa rozhodla, že končí v módnom biznise aby sa mohla naplno venovať svojej funkcií prezidentskej poradkyne.
Osobný život.
Je autorkou knihy "Women who work", v ktorej ženám radí ako skĺbiť prácu a materstvo a výnos z tejto knihy venovala na charitu. Táto kniha je v podstate návodom, ako prispôsobiť život svojím vlastným prioritám a hodnotám. Na základe svojich skúseností radí ženám, ako úspešne prepojiť osobné životy s tými pracovnými.
Ivanka Trump vstáva skoro ráno, cvičí a medituje, do kancelárie prichádza medzi prvými. Svoj voľný čas venuje deťom, chodí skoro spať. Dáva prednosť kratším dovolenkám, tvrdo pracuje osem až 12 týždňov a potom si vezme voľno na predĺžený víkend. Tradičné týždňové alebo dvojtýždňové dovolenky sú u nej menej časté, častejšie predĺžené víkendy fungujú v ich rodine lepšie.
Verchovna rada Ukrajiny

Verchovna rada Ukrajiny (; do roku 1991 taktiež Najvyšší soviet Ukrajiny) je ukrajinský jednokomorový parlament. Na základe ukrajinskej ústavy predstavuje jediný zákonodárny orgán v jednokomorovom politickom systéme Ukrajiny. Zasadá v Kyjeve, hlavnom meste Ukrajiny, vo svojej vlastnej budove z roku 1939 a má 450 poslancov volených na 5 rokov.
Volebný systém je v dobe samostatnej Ukrajiny neustálený. Vo voľbách v roku 2012 a aj v predčasných voľbách v roku 2014 sa volilo zmiešaným systémom: 225 mandátov bolo rozdelených pomerným volebným systémom s jediným volebným obvodom a 225 väčšinovo systémom relatívnej väčšiny .
Ukrajinský parlament vznikol v roku 1938 ako parlament Ukrajinskej sovietskej socialistickej republiky v rámci vtedajšieho Sovietskeho zväzu.
Najvyšší soviet Ukrajinskej SSR vo svojom 12. volebnom období (zvolený v roku 1990) vydal Deklaráciu nezávislosti Ukrajiny, zaviedol prvky trhového hospodárstva a politickú liberalizáciu. Taktiež oficiálne zmenil počítanie volebných období a prehlásil sa za Verchovnu radu Ukrajiny v prvom volebnom období. Súčasný parlament, ktorý bol zvolený v roku 2014, je ôsme volebné obdobie Verchovnej rady. Kvôli vojne v Donbase a anexii Krymu Ruskou federáciou parlamentné voľby v týchto častiach Ukrajiny neprebehli, preto v súčasnej Verchovnej rade zasadá len 423 poslancov
Platthis

Platthis ("Platthis") bol grécky sochár v 5. storočí pred Kr.
Platthis, sochár z ostrova Paros, tvoril v 5. storočí pred Kr. Známa je jeho menom signovaná náhrobná stéla z parského mramoru s reliéfom ženy a jej rodiny objavená na východoegejskom ostrove Ikaria:
- text v starogréčtine - "Hranaté zátvorky tohto poškodeného nápisu znamenajú doplnenie medzier (lacunae) a označujú písmená, ktoré sú nečitateľné alebo úplne stratené."
Náhrobný nápis (epitaf) je na základe epigrafického výskumu datovaný do rokov 475 – 450 pred Kr.
V archeologickej lokalite starovekého atického mesta Eleusis sa našla značne poškodená náhrobná stéla, na ktorej je tiež uvedené meno Platthis (v starovekom Grécku zriedkavé). Z nápisu, datovaného do 1. polovice 5. storočia pred Kr., však vyplýva, že tu ide zrejme o darcu tejto stély (ἀνέθηκε – venoval, zasvätil) a nie o jej zhotoviteľa.
Veterná elektráreň Skalité

Veterná elektráreň Skalité bola veterná elektráreň v obci Skalité v okrese Čadca. Jej inštalovaný výkon bol 4×500 kW. Po Veternej elektrárni Cerová to bola druhá veterná elektráreň na Slovensku. Prevádzkovaná bola od roku 2004 do roku 2008.
Plánovanie a výstavba.
Výstavba bola schválená obecným zastupiteľstvom v roku 2003. Postavená bola v "závere" roka 2003, v prevádzke od roku 2004.
Stavba vyžadovali 5 nadrozmerných nákladov z Nemecka pre každú turbínu. Investor sa mal po skúšobnej prevádzke rozhodnúť či postaví ďalších 6 turbín. Náklady sa mali vrátiť za 20 rokov. V roku 2007 mali byť náklady na jednu turbínu približne 45 mil Sk. Do obecnej pokladne každá turbína priniesla približne 30 tisíc korún ročne.
Technológia.
Generátory boli od firmy Vestas typ V 39/500, individuálny inštalovaný výkon bol 0.5MW, celkový bol 2MW. Turbíny boli vysoké takmer 60 metrov. Elektráreň bola riadená automaticky z dispečingu spoločnosti Green Energy Slovakia. Elektráreň bola napojená do verejnej siete Stredoslovenskej energetiky.
Prevádzka a jej ukončenie.
Ročne elektráreň vyrobila viac než 1 500 MWh energie čím mala ušetriť 1 050 ton CO2. Predpokladaná výroba bola 3 200 MW ročne. Podľa TASR mali štyri turbíny ušetriť 3 tisíc ton CO2. Vyrobená energia mala stačiť pre 1 200 domácností. Prevádzka bola začatá v roku 2004 a ukončená v roku 2008.
Technológie boli už použité a "najväčším nedostatkom bola pomerne častá poruchovosť vo verejnej rozvodnej sieti, ktorá mala za následok aj výpadky vo výrobe." Projekt bol v roku 2008 demontovaný s plánom postaviť turbíny nové, k tomu však bola potrebná štátna podpora. Turbíny boli odvezené do zahraničia a stavba v roku 2008 zrušená.
Ján Vikrút

Ján Vikrút (podľa časti zdrojov Ján Vikrut; * 6. apríl 1928, Bratislava – † 7. august 2018) bol slovenský priemyselný dizajnér. Navrhoval dizajn pre všetky podniky koncernu Tesla. Externe spolupracoval s Chemikou Bratislava (návrhy cisterien na prenos tekutého plynu), Kovoplastom Nitra (dizajn zváracích automatov) a ZŤS Nová Dubnica (návrh elektronického zariadenia na meniče a ovládače robotov).
Životopis.
Ján Vikrut sa narodil v roku 1928 v Bratislave v rodine obuvníka v Protetike. V rokoch 19431947 absolvoval Vyššiu priemyselnú školu elektrotechnickú v Bratislave, po jej skončení pracoval v závode Kablo-Gumon na konštrukcii nástrojov. Po vzniku koncernového podniku Tesla stál pri zrode konštrukčného oddelenia so zameraním na dizajn, neskôr samostatného dizajnérskeho oddelenia v Tesle Bratislava. V 60. rokoch pôsobil v Egypte ako expert pri zavádzaní výroby rozhlasových prijímačov v novovzniknutom elektrotechnickom závode v meste Benha, kde pomáhal vytvoriť aj konštrukčné a dizajnérske pracovisko. Po návrate naďalej pôsobil v Tesle Bratislava ako vedúci oddelenia tvarovania výrobkov až do roku 1974, kedy odchádza do Tesly Vráble (výroba zosilňovačov, rozhlasových ústrední a ozvučovacej techniky pre hudobníkov), kde taktiež zakladá dizajnérske oddelenie.
Aladár Bittó

Aladár Bittó (* 15. november 1900, Žilina† 19. jún 1976, Bratislava) bol rómsky primáš.
Pochádzal z rodiny rómskeho hudobníka Alexandra Bitta (* 1861† ?) a Márie Bittovej (* 1874† ?). So svojou hudobnou skupinou vystupoval v ČSR a často i v zahraničí, najmä v Nemecku a v Poľsku. V rokoch 19391943 s ňou hrával v kaviarňach v Bratislave, najmä v kaviarni Luxor, pričom Slovenský rozhlas vysielal priame prenosy z ich vystúpení.
Pastorácia

Pastorácia (z latinského slova „pastor“, ktorého význam je pastier) je mnohotvárny súbor činností, ktorými cirkev navonok i dovnútra realizuje svoje poslanie. Spočíva v pôsobení a zabezpečuje duchovnú starostlivosť o ľudí, či už veriacich, alebo neveriacich, v konkrétnych životných podmienkach. Pastoračná činnosť sa môže týkať určitej skupiny osôb (napr. pastorácia mládeže, pastorácia povolaní, pastorácia mládeže, chorých, vojakov, nezamestnaných, rodín) alebo určitých životných situácií (napr. pastorácia v nemocniciach). Pastorácia je odvodená z biblického obrazu Boha, ktorý je Dobrý pastier.
Pastorácia je službou ľuďom a môže spočívať v pomoci, ako pri hľadaní či upevňovaní viery, tak pri riešení najrôznejších životných situácií, ale zahŕňa napríklad aj udeľovanie sviatostí. Problematikou pastorácie sa zaoberá teologický odbor označovaný ako pastorálna teológia. Ťažisko pastoračnej starostlivosti je vo farnostiach; k jej podpore boli v rímskokatolíckej cirkvi po roku 1990 zriadené v jednotlivých diecézach na území Slovenska pastoračné strediská.
ISD1000A

ISD1000A je integrovaný obvod firmy International Storage Devices. Obvod umožňuje záznam aj prehrávanie zvuku s minimálnym využitím externých súčiastok (integrovaná je v ňom EEPROM pamäť aj zosilňovač), schémy zapojenia boli publikované v časopise "Electronics Now" v roku 1994.
Význam tohto obvodu spočíva, že využíva nový spôsob záznamu zvukového signálu do pamäte, tzv. "Direct Analog Storage Technology" (DAST). Túto patentovanú technológiu vyvinul Richard Simko, vtedajší viceprezident pre výskum a vývoj v spoločnosti ISD. Dostal za ňu cenu časopisu Discover za rok 1992 v kategórii zvuk. Táto technológia umožňuje priamo uložiť analógový záznam zvuku do pamäte EEPROM bez použitia A/D prevodníka. Výrazne sa tak zvýši efektívnosť záznamu v porovnaní s technológiami využívajúcimi digitálne kódovanie (pri porovnaní s ADPCM je to pomer 4:1).
Ad Gentes

Ad Gentes (lat. k národom), o misijnej činnosti cirkvi, je jeden z deviatich dekrétov, ktorý vznikol počas Druhého vatikánskeho koncilu. Povzbudzuje k ďalšej misijnej práci. Dekrét podporilo 2394 zhromaždených biskupov, päť hlasovalo proti. Vyhlásený bol 18. novembra 1965 pápežom Pavlom VI.. 
Zásady misií.
Evanjelizáciu uvádza ako jednu zo základných poslaní katolíckej cirkvi a potvrdzuje spojenie evanjelizácie a charity pre chudobných. Vyzýva národy na vytvorenie silných kresťanských komunít, rovnako aj na pevné vzťahy s inými kresťanmi. Dekrét uvádza, že pútnická cirkev je v zásade misijná. Tento účel vychádza zo zdroja lásky, lásky Otca a Božieho plánu spásy ľudského pokolenia (viď AG č. 9). Misijná činnosť nie je nič viac a nič menej než hlásanie či zjavenie a naplnenie Božieho plánu vo svete, v ktorých Boh skrze misiu vykonáva dejiny spásy (viď. AG č. 9). Dekrét dostal prostredníctvom žiadosti veľmi jasný misijný dôraz: "Pre národy sveta nech je cirkev univerzálnou sviatosťou spásy."
Základná definícia cirkvi Lumen gentium (pozri LG č. 48) je preto zahrnutá do teológie misie. Misionárska práca a evanjelizácia je úloha, ktorá má byť vykonaná kongregáciou biskupov na čele s Petrovým nástupcom sprevádzaná modlitbami a spoluprácou celej cirkvi (viď. AG č. 6).
Zoznam skratiek cirkevných rádov a kongregácií

Toto je zoznam skratiek vyjadrujúcich príslušnosť k cirkevných rádom a kongregáciám, umiestňovaných za menom:
Ruhpolding

Ruhpolding je obec v okrese Traunstein v juhovýchodnom Bavorsku, spolkovej krajine Nemecka. Nachádza sa na juhu regiónu Chiemgau v Alpách. Obec obýva približne 6 400 ľudí.
V Ruhpoldingu je biatlonová trať, každoročne sa tu odohrávajú preteky Svetového pohára v biatlone. Konali sa tu aj biatlonové majstrovstvá sveta v rokoch 1979, 1985, 1996 a 2012.
Hospodárstvo obce je založené najmä na turizme a športoch. V roku 2007 sa v Chiemgau-Arena konali Majstrovstvá sveta v horskej cyklistike v 24 hodinových pretekoch. Ďalšie športy, okrem spomínaného biatlonu a horskej cyklistiky, ktoré sú pre obyvateľov a návštevníkov obce dostupné sú napríklad: golf, streľba, turistika, muškárenie a lyžovanie.
História.
Názov „Ruhpolding“ pochádza z bavorského slova "Rupoltingin" a znamená „ľudia silného a slávneho“. Prvá zmienka o obci pochádza z roku 1193, vtedy je nazývaná "Ruhpoldingen".
Do obce bola zavedená železnica v roku 1895. Od roku 1948 sa Ruhpolding považuje za známy wellness a turistický rezort, najmä vďaka zimným športom. Údaje o počte ubytovaných z polovice 50. rokov dvadsiateho storočia hovoria o 600 000 prenocovaniach za rok. Toto číslo v roku 1991 vzrástlo na 1 122 732 prenocovaní ročne.
Eupalinos (architekt)

Eupalinos ("Eupalinos") bol grécky technik a architekt v 6. storočí pred Kr.
Eupalinos, syn "Naustrofa" z Megary, na príkaz tyrana Polykrata navrhol a postavil v 2. polovici 6. storočia pred Kr. (cca 530 pred Kr.) na ostrove Samos tunel (jeden z technických divov antického sveta – Eupalinov tunel) s dĺžkou 1 036 metrov (razili ho z oboch strán), ktorý bol súčasťou vodovodu z terakotového potrubia pre hlavné mesto Pythagorion.
Grécky historik Herodotos o tom uvádza: „"Trochu dlhšie som sa zaoberal obyvateľmi Samu, keďže vybudovali tri stavby, ktoré sú najväčšie v celom Grécku. Cez vŕšok asi stopäťdesiat siah vysoký vykopali zdola tunel s dvomi otvormi. Dĺžka tunelu je sedem stadií, výška a šírka po osem stôp. Cez celý tento tunel je vykopaný druhý kanál, hlboký dvadsať lakťov a široký tri stopy a cezeň sa potrubím vedie voda zo silného prameňa do mesta. Staviteľom tohto tunelu bol Eupalinos z Megary, syn Naustrofov. Druhá je hrádza v mori..."“
Leila Abašidzeová

Leila Abašidzeová (neprechýlene: Leila Abašidze, ; * 1. august 1929, Tbilisi† 8. apríl 2018, Tbilisi) bola gruzínska filmová herečka, režisérka a spisovateľka.
Od roku 1940 pracovala vo filmovom štúdiu Gruzínsky film. Vysokoškolské vzdelanie získala na Divadelnom inštitúte Šotu Rustaveliho v Tbilisi. Debutovala ešte ako dieťa v dobrodružnom filme "Kadžana" (1941) režiséra Konstantina Konstantinoviča Pipinašviliho, avšak do širšieho povedomia sovietskej verejnosti sa dostala vďaka svojej role v romantickej komédii "Strekoza". Hrala vo viacerých filmoch, napr. v komédiách "Šidlo" a "Náš dvor".
Štefanovská kotlina

Štefanovská kotlina je geomorfologickou časťou Krivánskej Fatry. Nachádza sa v severnej polovici centrálnej časti, od Terchovej oddelenej úžinou Tiesňavy. 
Vymedzenie.
Rozlohou neveľká kotlina zaberá centrálne územie Vrátnej, konkrétne Novú a Starú dolinu s blízkym okolím. Zo severu a východu ju obopína hrebeň Rozsutcov, južným a západným smerom sa strmo dvíhajú vrcholy Krivánskych Veterných holí. V západnej časti sa nachádza osada Štefanová, východnej časti dominuje lokalita Starý dvor. Celé územie odvodňuje rieka Varínka.
Ochrana územia.
Celé územie tejto časti Krivánskej Fatry leží v Národnom parku Malá Fatra a osobitne chránené lokality ležia len v okrajových polohách.
Turizmus.
Štefanovskej kotline dominuje osada Štefanová a lokalita Starý dvor s komplexnou ponukou služieb. Možnosti na zimnú i letnú turistiku a športy, v spojitosti s prírodnými danosťami územia, zaraďujú celú Vrátnu medzi najatraktívnejšie lokality v krajine. Východiskom je Tiesňavami oddelená obec Terchová, no hustá sieť značených trás umožňuje návštevu mnohých lokalít. Priamo zo Štefanovej sú dostupné Jánošíkove diery, no tiež významné sedlo Medziholie, čoby križovatka trás na Veľký Rozsutec, Malý Rozsutec, Osnicu či Stoh. Nemenej zaujímavé sú trasy z lokality Starý dvor, najjednoduchší prístup na hrebeň je však lanovkou od chaty Vrátna do Snilovského sedla. V kotline sa nachádza viacero hotelov, chát a penziónov, napr. hotel Boboty, Rozsutec či Pod Sokolím, chata na Grúni a iné.
Kelly Catlinová

Kelly Catlinová (* 3. november 1995, Saint Paul, Minnesota, USA† 7. marec 2019, Stanford, Kalifornia) bola americká dráhová a cestná cyklistka. Bola trojnásobnou majsterkou sveta v cyklistike a striebornou medailistkou z OH 2016.